CELEX: 62007CJ0189
Language: el
Date: 2008-12-22 00:00:00
Title: Απόφαση του Δικαστηρίου (δεύτερο τμήμα) της 22ας Δεκεμβρίου  2008. # Επιτροπή των Ευρωπαϊκών Κοινοτήτων κατά Βασιλείου της Ισπανίας. # Παράβαση κράτους μέλους - Κανονισμός (ΕΟΚ) 2847/93 - Άρθρα 2, παράγραφος 1, και 31, παράγραφοι 1 και 2 - Κανονισμοί (ΕΚ) 2406/96 και 850/98 - Σύστημα ελέγχου στον τομέα της αλιείας - Κοινές προδιαγραφές εμπορίας ορισμένων προϊόντων - Μη ικανοποιητικοί έλεγχοι και επιθεωρήσεις - Παράλειψη θεσπίσεως των κατάλληλων μέτρων για τον κολασμό των παραβάσεων - Εκτέλεση των κυρώσεων - Γενικής φύσεως παράβαση των διατάξεων κανονισμού - Προσκόμιση ενώπιον του Δικαστηρίου συμπληρωματικών στοιχείων προς απόδειξη του γενικού και διαρκούς χαρακτήρα της παραβάσεως - Επιτρέπεται. # Υπόθεση C-189/07.

Απόφαση του Δικαστηρίου (δεύτερο τμήμα) της 22ας Δεκεμβρίου 2008 – Επιτροπή κατά Ισπανίας
      (Υπόθεση C‑189/07)
      «Παράβαση κράτους μέλους – Κανονισμός (ΕΟΚ) 2847/93 – Άρθρα 2, παράγραφος 1, και 31, παράγραφοι 1 και 2 – Κανονισμοί (ΕΚ) 2406/96 και 850/98 – Σύστημα ελέγχου στον τομέα της αλιείας – Κοινές προδιαγραφές εμπορίας ορισμένων προϊόντων – Μη ικανοποιητικοί έλεγχοι και επιθεωρήσεις – Παράλειψη θεσπίσεως των κατάλληλων μέτρων για τον κολασμό των παραβάσεων – Εκτέλεση των κυρώσεων – Γενικής φύσεως παράβαση των διατάξεων κανονισμού – Προσκόμιση ενώπιον του Δικαστηρίου συμπληρωματικών στοιχείων προς απόδειξη του γενικού και διαρκούς χαρακτήρα της παραβάσεως
         – Επιτρέπεται»
      
      1.                     Προσφυγή λόγω παραβάσεως – Αντικείμενο της διαφοράς – Καθορισμός κατά την προ της ασκήσεως της προσφυγής διαδικασία – Γενικής
            φύσεως παράβαση των διατάξεων κανονισμού (Άρθρο 226 ΕΚ) (βλ. σκέψεις 27-31)
      2.                     Προσφυγή λόγω παραβάσεως – Δικαίωμα της Επιτροπής προς άσκηση προσφυγής – Άσκηση κατά διακριτική ευχέρεια – Αντικειμενικός
            χαρακτήρας – Αιτία της παραβάσεως – Δεν ασκεί επιρροή (Άρθρο 226 ΕΚ) (βλ. σκέψεις 33-34)
      3.                     Αλιεία – Διατήρηση των θαλασσίων πόρων – Μέτρα ελέγχου – Υποχρεώσεις των κρατών μελών προς έλεγχο και καταστολή – Έκταση (Κανονισμός
            2847/93 του Συμβουλίου, άρθρα 1, 2 και 31 § 2) (βλ. σκέψεις 35-40)
      4.                     Προσφυγή λόγω παραβάσεως – Απόδειξη της παραβάσεως – Βάρος αποδείξεως το οποίο φέρει η Επιτροπή – Τεκμήρια – Δεν επιτρέπονται
            (Άρθρο 226 ΕΚ) (βλ. σκέψη 82)
      5.                     Αλιεία – Διατήρηση των θαλασσίων πόρων – Σύστημα ποσοστώσεων αλιείας – Μέτρα ελέγχου (Κανονισμός 2847/93 του Συμβουλίου, άρθρο
            31) (βλ. σκέψη 124)
      Αντικείμενο 
      
         
               Παράβαση κράτους μέλους – Παράβαση των άρθρων 2, παράγραφος 1, και 31, παράγραφοι 1 και 2, του κανονισμού (ΕΚ) 2847/93 του
                  Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (ΕΕ L 261, σ. 1) –
                  Παράβαση των κανονισμών (ΕΚ) 2406/96 του Συμβουλίου, της 26ης Νοεμβρίου 1996, περί καθορισμού κοινών προδιαγραφών εμπορίας
                  ορισμένων αλιευτικών προϊόντων (ΕΕ L 334, σ. 1) και 850/98 του Συμβουλίου, της 30ής Μαρτίου 1998, για τη διατήρηση των αλιευτικών
                  πόρων μέσω τεχνικών μέτρων προστασίας των νεαρών θαλάσσιων οργανισμών (ΕΕ L 125, σ. 1) – Μη ικανοποιητικοί έλεγχοι – Παράλειψη
                  θεσπίσεως των κατάλληλων μέτρων για τον κολασμό των παραβάσεων
               
            Διατακτικό 
      Το Δικαστήριο αποφασίζει:
      1)         Το Βασίλειο της Ισπανίας
      –        μη ασκώντας κατά τρόπον ικανοποιητικό, στο έδαφός του και στα θαλάσσια ύδατα που υπάγονται στην κυριαρχία του, ελέγχους και
         επιθεωρήσεις της ασκήσεως της αλιείας και, ιδίως, των δραστηριοτήτων εκφορτώσεως και πωλήσεως ειδών τα οποία εμπίπτουν σε
         διατάξεις περί ελαχίστου μεγέθους δυνάμει των κανονισμών (ΕΚ) 850/98 του Συμβουλίου, της 30ής Μαρτίου 1998, για τη διατήρηση
         των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών, και (ΕΚ) 2406/96 του Συμβουλίου, της
         26ης Νοεμβρίου 1996, περί καθορισμού κοινών προδιαγραφών εμπορίας ορισμένων αλιευτικών προϊόντων, και μη διαθέτοντας το απαιτούμενο
         ανθρώπινο δυναμικό για την έλεγχο και την επιθεώρηση της ασκήσεως της αλιείας, καθώς και
      
      –      μη μεριμνώντας με την απαιτούμενη αποφασιστικότητα για τη θέσπιση κατάλληλων μέτρων κατά των υπευθύνων για παραβάσεις της
         σχετικής με την αλιεία κοινοτικής νομοθεσίας, κυρίως δια της κινήσεως διοικητικών ή ποινικών διαδικασιών και της επιβολής
         αποτρεπτικών κυρώσεων στους υπευθύνους αυτούς,
      
      παρέβη τις υποχρεώσεις που υπέχει από τα άρθρα 2, παράγραφος 1, και 31, παράγραφοι 1 και 2, του κανονισμού (ΕΟΚ) 2847/93 του
         Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής, όπως τροποποιήθηκε
         με τον κανονισμό (ΕΚ) 2846/98 του Συμβουλίου, της 17ης Δεκεμβρίου 1998.
      
      2)         Απορρίπτει την προσφυγή κατά τα λοιπά.
      3)         Καταδικάζει το Βασίλειο της Ισπανία στα δικαστικά έξοδα.